መንግስቲ ክልል ትግራይ፡ ቀዲሙ’ውን ንመንግስቲ ፌደራል “ዘይሕጋውን ቅቡልነት ዘይብሉን” ኢሉ ኣዊጁ ስለዝጸንሐ፡ መንግስቲ ፌደራል ርክቡ ክበትኽ ምዃኑ ምስገለጸ’ውን፡ ከም’ቲ ልሙድ “ካብ ዘይሕጋዊ መንግስቲ ዝተውሃበ ውሳነ ስለዝኾነ ቅቡል ኣይኮነን” ኢሉ። ኣፈ ጉባኤ ባይቶ ክልል ትግራይ ኣይተ ሩፋኤል ሽፋረ፡ እቲ ውሳነ ብባይቶ ፌዴሬሽን ኢትዮጵያ ከምዝተወሰነ ብምጥቃስ፡ እቲ ባይቶ ድማ ካብ 25 መስከረም ኣትሒዙ ስልጣኑ ስለዘብቀዐ “እቲ ዘሕለፎ ውሳነ ሕጋዊ መሰረት ዘይብሉ፣ ተቐባነልት ዘይብሉ፣ ተግባራዊ’ውን ክኸውን ዘይክእል እዩ” ክብል ንቢቢሲ ተዛሪቡ። “[ውሳነ ባይቶ ፌዴሬሽን] ንሕጋዊ ኣካልን ንህዝቢ ትግራይን ዘለዎ ንዕቀት ንምርኣይ ዝተገበረ እንተዘይኮይኑ” እቲ ኣብ ትግራይ ዝተኻየደ መረጻ፡ ልዕሊ 2.7 ሚሊዮን ህዝቢ ዝተሳተፈሉን ሕጋውን እዩ ክብል ድማ ይሙግት። ባይቶ ፌደሬሽን ከ?
